SAD: Biti dio političkog procesa
U godišnjem izvještaju o položaju crnaca u Americi Nacionalna urbana liga kritizira izborne zakone u američkim saveznim državama
„Moramo se punom snagom usprotiviti zakonima koji ograničavaju pravo glasa. To nije konzistentno američkim vrijednostima, nije u skladu sa demokratskim principima. Neprihvatljivo je u 21. stoljeću blokirati put do glasačke kutije.“ Nacionalna urbana liga, vodeća američka organizacija za zaštitu i promoviranje građanskih prava, poziva Amerikance afričkog porijekla da u najvećem mogućem broju izađu na predsjedničke izbore u novembru ove godine. Taj poziv dio je nastojanja Urbane lige da se umanje negativni efekti zakona više od tridesetak američkih saveznih država na građanska prava crnaca i pripadnika drugih manjinskih grupa. - istakao je predsjednik Nacionalne urbane lige Marc Morial prilikom predstavljanja godišnjeg izvještaja nazvanog "Položaj crnaca u Americi." Prezentiranje tog izvještaja prije neki dan u Washingtonu iskoristili su i predstavnici brojnih drugih grupa za zaštitu građanskih prava da osude nove zakone o glasanju usvojene u 34 američke savezne države. - dodao je gospodin Morial. Novousvojenim zakonima, čiji je cilj sprečavanje eventualnih manipulacija i grešaka prilikom glasanja, sužene su liste identifikacionih dokumenata i uvedene restrikcije prilikom registriranja birača. Za aktiviste Nacionalne urbane lige to je napad na pravo glasanja i obeshrabrivanje pripadnika manjinskih grupa, studenata i starijih u učešću u političkom procesu. - takođe je istakao gospodin Morial. Nacionalna urbana liga pokrenula je niz aktivnosti kako bi izlazak crnaca u novembru bio što veći. Pored ostalog, i online centar kojim pruža sve informacije o uslovima za glasanje. Prije četiri godine izlazak crnaca na predsjedničke izbore bio je 65 procenata, jednako kao i glasača-bijelaca. U godišnjem izvješataju o položaju crnaca u Americi Nacionalna urbana liga kritizira i prijegloge o smanjivanju federalnih fondova za obrazovanje i traži proširivanje mogućnosti univerzitetskog obrazovanja za mlade Amerikance afričkog porijekla. Raequan Jones, bio je, sticajem okolnosti, beskućnik i skoro da je morao odustati od školovanja. Zahvaljući dodatnim podsticajnim programima, uspio je završiti srednju školu i kvalificirati se za finasijsku pomoć za univerzitetski studij. - kaže on. Nacionalna urbana liga podržava i programe prekvalifikacija i obuke čiji je cilj smanjivanje velike nezaposlenosti u manjinskim zajednicama. I stoga će vršiti pritisak na federalnu vladu da osmisli i finansira i nove programe za slabo obrazovane i mlade bez potrebnih kvalifikacija kako bi imali realnih izgleda za zapošljavanje.